ประวิตรลุยล้าง ค้ากามเด็ก
สั่งให้ทั่วประเทศ จัดการ-เด็ดขาด ส่วนนายกอบต. ยังกบดานเงียบ,นายก อบต.บ้านใหม่ เก็บตัวเงียบ หลังถูกออกหมายจับขณะที่ตำรวจส่งหมายไปให้ นอภ.ขอให้ส่งตัวมาดำเนินคดีแต่เชื่อว่าคงไม่หลบหนีไปไหน ขณะเดียวกันพนักงานสอบสวนภาค 5 ประชุมเตรียมรับผู้ต้องหา ส่วนปลัดจอมแฉยอมรับเป็นเพื่อนกับนายก อบต.คนดังจริง มั่นใจว่าเพื่อนไม่ซื้อบริการเด็กแน่ด้าน ผบช.ภ.5 เผยจะออกหมายจับ อบต.บ้านใหม่ ซื้อกามอีก 3 คน เป็นลูกจ้าง 2 คน กับ ส.อบต. 1 คน ขณะที่ ประวิตร สั่ง ตร.กวาดล้างบังคับค้าประเวณีเด็กทุกพื้นที่ทั่วประเทศ,ภายหลังการจับกุมนายชูชาติ หรือช้าง พ่วงจีน อายุ 56 ปี ส.อบต.บ้านใหม่ อ.บางใหญ่ จ.นนทบุรี ผู้ต้องหาซื้อบริการเด็กที่ จ.แม่ฮ่องสอน โดยให้การรับสารภาพซื้อกามเด็กจริงรวมทั้งยังอ้างตัวเป็น ผู้ว่าฯแม่ฮ่องสอนด้วย ส่งผลให้ผู้ว่าฯตัวจริงพลอยเดือดร้อนไปด้วย นอกจากนี้ ศาลยังออกหมายจับนายวสุ ผันเงิน นายก อบต.บ้านใหม่ ในฐานความผิดเรื่องเบิกจ่ายงบประมาณอันเป็นเท็จนั้น,ต่อมาเมื่อเวลา 12.00 น. วันที่ 21 พ.ค. พ.ต.อ.โชติวัฒน์ เหลืองวิลัย ผกก.สภ.บางแม่นาง จ.นนทบุรี กล่าวว่า หลังจากที่ศาลอาญาคดีทุจริตและประพฤติมิชอบกลางได้ออกหมายจับนายวสุ ผันเงิน นายก อบต.บ้านใหม่ เนื่องจากพบความผิดเรื่องเบิกจ่ายงบประมาณในการพาคณะสมาชิก อบต.บ้านใหม่ไปศึกษาอบรมดูงานที่จังหวัดเชียงใหม่และแม่ฮ่องสอน ตอนนี้ได้สั่งให้พนักงานสอบสวนทำหนังสือพร้อมแนบหมายจับส่งไปยังนายวิวัฒน์ อินทร์ไชยวงศ์ นอภ.บางใหญ่ ในฐานะผู้บังคับบัญชาของนายกอบต.บ้านใหม่ ขอให้ส่งตัวนายวสุ ผันเงิน นายก อบต.บ้านใหม่ มาดำเนินคดี เนื่องจากนายวสุเป็นบุคคลที่มีชื่อเสียงต้องให้เกียรติ ยังไม่มีการติดตามจับกุม แต่หลังจากทางอำเภอได้รับหนังสือและหมายจับแล้ว ไม่มีการติดต่อกลับมาจะดำเนินการตามขั้นตอนต่อไป เบื้องต้นยังไม่ทราบว่านายวสุ ยังอยู่ในพื้นที่หรือไม่เพราะยังไม่ได้รับการติดต่อประสานมา แต่คาดว่าคงไม่หลบหนีไปไหน,ส่วนที่ห้องประชุม บช.ภ.5 (เชียงใหม่) พล.ต.ท.พูลทรัพย์ ประเสริฐศักดิ์ ผบช.ภ.5 ได้เรียกประชุมคณะทำงานในคดีค้าประเวณีที่ จ.แม่ฮ่องสอน ประกอบด้วย พล.ต.ต.ชูรัตน์ ปานเหง้า รอง ผบช.ภ.5 หัวหน้าพนักงานสอบสวน พล.ต.ต.มนตรี สัมบุณณานนท์ หัวหน้าพนักงานสืบสวน พล.ต.ต.ภาณุเดช บุญเรือง รอง ผบช.ภ.5 และ พล.ต.ต.จารึก ลิ้มสุวรรณ ผบก.สส.ภ.5 พร้อมพนักงานสอบสวน สภ.เมืองแม่ฮ่องสอน ร่วม 30 คน การประชุมได้ตรวจสอบสำนวนคดีซื้อกามเด็กของ อบต.บ้านใหม่และการเตรียมพร้อมที่กลุ่มผู้ต้องหาและผู้เกี่ยวข้องจะเดินทางมาที่ สภ.เมืองแม่ฮ่องสอนเพื่อมอบตัวสู้คดี ในที่ประชุมยังนำเอกสารพร้อมภาพถ่ายบุคคลที่เกี่ยวข้องในคดีซื้อกามเด็กของ ส.อบต.บ้านใหม่มาวิเคราะห์ว่ามีใครบ้างและใช้ห้องพักในรีสอร์ตกี่ห้อง สรุปจากหลักฐานทั้งหมดมีคณะ ส.อบต. 4 คนไปใช้บริการ ขณะนี้นายชูชาติรับสารภาพไปแล้ว 1 คนยังเหลืออีก 3 คน,ขณะที่ พล.ต.ท.พูลทรัพย์ ประเสริฐศักดิ์ ผบช.ภ.5 เปิดเผยว่า ที่ประชุมเป็นการสรุปในสิ่งที่ได้ดำเนินการช่วง 4-5 วันที่ผ่านมา แม้ว่านายชูชาติได้รับสารภาพต่อหน้า พล.ต.อ.ศรีวราห์ รังสิพราหมณกุล รอง ผบ.ตร. ผวจ.นนทบุรี และ นอภ.บางใหญ่ ที่อ้างเป็นผู้ว่าฯและขอโทษผู้ว่าฯแล้ว อย่างไรก็ตาม ในส่วนของตำรวจยังไม่เชื่อคำให้การ ต้องสอบสวน พยานแวดล้อมต่างๆอีกจำนวนมาก สำหรับ ส.อบต.อีก 3 คน ทางตำรวจจะเชิญตัวมารับทราบข้อกล่าวหา หากไม่มาต้องขออนุมัติออกหมายจับ ซึ่งในจำนวนนี้มีข้าราชการลูกจ้าง 2 คน กับนักการเมืองท้องถิ่น 1 คน,ผู้สื่อข่าวถามถึงการสอบปากคำนายบุญญฤทธิ์ นิปวณิชย์ ปลัดอำเภอแม่สะเรียง ช่วยราชการ กอ.รมน.แม่ฮ่องสอนและประธานสหพันธ์ปลัดอำเภอแห่งประเทศไทย พล.ต.ท.พูลทรัพย์ตอบว่า พล.ต.ต.ชูรัตน์ ปานเหง้า รอง ผบช.ภ.5 ได้เรียกมาสอบแล้วปรากฏว่าคำให้การทั้งหมดฟังมาจากคนอื่นทั้งสิ้นประเภท ดูจากข่าวเขาเล่าว่า ไม่มีอะไรที่เห็นกับตาสักเรื่องเลย สำหรับนายก อบต.บ้านใหม่ เบื้องต้นไม่ได้มีส่วนในเรื่องของการซื้อบริการหรือรู้เห็น ส่วน พล.ต.ต.ชูรัตน์กล่าวว่า ตอนนี้จะดำเนินคดีทั้งหมด 38 คดี ไม่รวมคดีค้ามนุษย์ของ ปคม. ผู้ต้องหามีจำนวนมากและยังมีผู้ต้องหาอีกหลายรายที่จะเรียกตัวมาสอบสวนดำเนินคดี,ผู้สื่อข่าวรายงานจาก จ.แม่ฮ่องสอนว่า หลังจากที่นายชูชาติ พ่วงจีน ส.อบต.บ้านใหม่ สารภาพว่าซื้อบริการเด็กที่ธนโชติรีสอร์ตและแอบอ้างเป็น,ผู้ว่าฯแม่ฮ่องสอนทำให้นายสืบศักดิ์ เอี่ยมวิจารณ์ ผวจ.แม่ฮ่องสอน พ้นจากมลทินและปลัดกระทรวงมหาดไทยจะให้กลับมาเป็นผู้ว่าฯแม่ฮ่องสอนเหมือนเดิมนั้นทำให้ชาวแม่ฮ่องสอนต่างดีใจ โดยนายวัลลภ ไชยคราม อายุ 52 ปี ผู้ประกอบการด้านท่องเที่ยวและร้านอาหารใน จ.แม่ฮ่องสอน กล่าวว่า ตนในใจคิดอยู่แล้วว่าผู้ว่าฯต้องพ้นผิดในคดีนี้อยู่แล้วเพราะเชื่อมาเสมอว่าท่านไม่ทำเรื่องแบบนี้อย่างแน่นอนเพราะเท่าที่เห็นเป็นคนธรรมะธัมโม ชอบเข้าวัดปฏิบัติธรรมและไม่ดื่มแอลกอฮอล์ เป็นคนที่ตั้งใจทำงาน ออกเยี่ยมทักทายพ่อค้าแม่ค้าบริเวณถนนคนเดินอยู่บ่อยครั้ง,ส่วนนายบวร แสนทวีสุข อายุ 50 ปี ข้าราชการในหน่วยงานแห่งหนึ่งใน จ.แม่ฮ่องสอน กล่าวว่า หลังทราบข่าวว่าผลสอบผู้ว่าฯแม่ฮ่องสอน ไม่ผิดและไม่เกี่ยวข้องกับการค้าประเวณีก็ดีใจที่ผู้ว่าฯ จะได้กลับคืนมาดำรงตำแหน่งที่จังหวัดแม่ฮ่องสอนตามเดิมจะได้สานต่องานที่ค้างคาอยู่ต่อไป เชื่อว่าในวันที่ท่านเดินทางกลับมาจะมีผู้คนไปรอต้อนรับท่านที่ท่าอากาศยานแม่ฮ่องสอนจำนวนมากอย่างแน่นอน ขณะที่นางศร ศิริอาง อายุ 66 ปี แม่ค้าขายผักตลาดสดแม่ฮ่องสอน กล่าวว่า ทุกคนต่างดีใจเตรียมที่จะไปต้อนรับท่าน เพราะอยากให้ผู้ว่าฯ กลับคืนมากันทุกคน เพราะที่ผ่านมาผู้ว่าฯ เดินตลาดทักทายพ่อค้าแม่ขายอย่างไม่ถือตัว,ด้านนายบุญญฤทธิ์ นิปวณิชย์ หรือปลัดจอมแฉให้สัมภาษณ์ที่ จ.เชียงใหม่ ว่า ตามที่มีกระแสข่าวตนกับนายวสุ ผันเงิน นายก อบต.บ้านใหม่ เป็นเพื่อนกันสมัยเรียนมัธยมนั้น ยอมรับว่าตนเป็นเพื่อนกับนายวสุจริงแต่ไม่ได้ช่วยเพื่อนให้พ้นผิดแต่อย่างใด หลังจากที่มีเรื่องนี้เกิดขึ้นนายวสุโทร.มาปรึกษาว่าจะถูกกล่าวหาว่าไปซื้อบริการทางเพศกับเด็กที่แม่– ฮ่องสอน ตอนแรกก็ตกใจแต่เมื่อเขาร้องเรียนมาเราก็ช่วยเพราะถือว่าเป็นพนักงานฝ่ายปกครองในพื้นที่ แต่ผลสอบออกมาปรากฏว่าเขาไม่ได้ทำในสิ่งที่เลวร้าย ถ้าหากเพื่อนตนซื้อกามด้วย ตนคงยอมรับไม่ได้เหมือนกัน ส่วนเรื่องที่ถูกกล่าวหาทุจริตใน อบต.ไม่เกี่ยวกับตนเป็นเรื่องของเขา หลังถูกออกหมายจับได้แจ้งให้ทางครอบครัวของนายวสุว่าให้นายวสุออกมามอบตัวแล้วไปสู้คดีที่ศาล,ผู้สื่อข่าวถามอีกว่า เมื่อคดีพลิกออกมาอย่างนี้ทางสมาพันธ์ปลัดอำเภอแห่งประเทศไทยจะเดินหน้าเรื่องนี้ต่ออย่างไร นายบุญญฤทธิ์กล่าวว่า ตอนนี้ได้ร้องเรียนไปยังคณะกรรมการสิทธิมนุษยชนให้ลงมาพื้นที่จังหวัดแม่ฮ่องสอนว่าขบวนการค้ามนุษย์และค้าประเวณีตามที่เป็นข่าวนั้น มันเกิดขึ้นจากอะไรเพราะเป็นสิ่งสำคัญและการแก้ปัญหาต่อไปจะทำอย่างไร ส่วนตนต้องสอบสวนหาข้อมูลหลักฐานทั้งการค้ามนุษย์และค้าประเวณีในพื้นที่จังหวัดแม่ฮ่องสอนต่อไปว่ามีใครเข้ามาเกี่ยวข้องเชื่อมโยงบ้าง และการแก้ไขปัญหาค้ามนุษย์ถาวรในจังหวัดแม่ฮ่องสอนจะแก้ไขหรือวางระบบกันอย่างไร ผมทราบมาว่าผมจะถูกดำเนินคดีด้วยแต่ยอมรับว่าผมไม่รู้มีการแอบอ้างเป็นผู้ว่าฯ พอทราบก็ตกใจพอสมควร ถึงอย่างไรผมก็ยังสู้เพราะว่าคดีนี้ไม่ใช่คดีแรกของผม นายบุญญฤทธิ์กล่าว,พล.ต.คงชีพ ตันตระวาณิชย์ โฆษกกระทรวงกลาโหม กล่าวว่า พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม สั่งการให้สำนักงานตำรวจแห่งชาติกวาดล้างการบังคับค้าประเวณีเด็กในทุกพื้นที่ทั่วประเทศ เพื่อให้เป็นไปตามนโยบายของนายกรัฐมนตรีโดยให้ติดตามและประสานกับกระทรวงการพัฒนาสังคมและความมั่นคงของมนุษย์ คุ้มครองและเยียวยาเด็กที่ตกเป็นเหยื่อควบคู่กันไปอย่างใกล้ชิด พร้อมทั้งให้สืบขยายผลเชื่อมโยงไปถึงกระบวนการค้ามนุษย์ที่อยู่เบื้องหลัง ดำเนินการตามกฎหมายอย่างเด็ดขาด พล.อ.ประวิตรเน้นย้ำให้ฝ่ายความมั่นคงทั้งทหาร ตำรวจ และฝ่ายปกครองคงความ ร่วมมือกันอย่างเข้มข้นต่อเนื่อง,ในการบังคับใช้กฎหมายปราบปรามผู้มีอิทธิพล และจับตาติดตามขยายผลงานข่าวลงลึกไปถึงเครือข่ายความเชื่อมโยงที่เกี่ยวข้องกับทั้ง 16 ฐานความผิด โดยเฉพาะกลุ่มที่เป็นเหตุของปัญหาการบั่นทอนเสถียรภาพและสร้างความรุนแรงในสังคม การข่มขู่คุกคามจำกัดสิทธิเสรีภาพของประชาชน อันได้แก่ การค้ายาเสพติด การลักลอบค้าอาวุธสงคราม มือปืนรับจ้าง และการรับจ้างทวงหนี้โดยการข่มขู่ใช้กำลัง รวมถึงกลุ่มที่เป็นสาเหตุของปัญหาการละเมิดสิทธิมนุษยชนและการค้ามนุษย์ ที่มีการล่อลวงแรงงานไปยังต่างประเทศ การลักลอบนำคนเข้า-ออกประเทศโดยผิดกฎหมาย และการลักลอบค้าประเวณี โฆษกกระทรวงกลาโหมกล่าว,ด้าน พล.ต.อ.จักรทิพย์ ชัยจินดา ผบ.ตร.กล่าวว่า พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม ได้สั่งการให้สำนักงานตำรวจแห่งชาติ กวาดล้างการบังคับค้าประเวณีเด็กในทุกพื้นที่ทั่วประเทศ เพื่อให้เป็นไปตามนโยบายของนายกรัฐมนตรี ให้ติดตามและประสานกับกระทรวงการพัฒนาสังคมและความมั่นคงของมนุษย์ คุ้มครองและเยียวยาแก่เด็กที่ตกเป็นเหยื่อควบคู่กันไปอย่างใกล้ชิด พร้อมทั้งให้สืบขยายผลเชื่อมโยงไปถึงกระบวนการค้ามนุษย์ที่อยู่เบื้องหลัง และดำเนินการตามกฎหมายอย่างเด็ดขาด,เย็นวันเดียวกันนายศรีอู๊ด โกสุโท ทนายความของนายกวสุ ผันเงิน นายก อบต.บ้านใหม่ เปิดเผยว่า วันที่ 22 พ.ค.จะพานายวสุไปมอบตัวที่ศาลอาญาคดีทุจริตและประพฤติมิชอบกลางโดยจะพยายามไปให้เช้าที่สุดแต่กลัวว่าอาจจะถูกเจ้าหน้าที่ตำรวจล็อกตัวก่อนที่จะถึงศาลจึงยังไม่สามารถบอกเวลาที่แน่นอนได้ เพราะถ้าถูกล็อกตัวก่อนเข้าไปในบริเวณศาลเท่ากับว่าถูกจับกุมไม่ได้ไปมอบตัว พร้อมกันนี้ได้เตรียมหลักทรัพย์ในการประกันไว้ 3 แบบคือใช้ตำแหน่งข้าราชการซี 8 โฉนดที่ดินราคาประเมิน 1.8 ล้านบาท และเงินสด 2.5 แสนบาท ส่วนศาลจะให้ประกันหรือไม่แล้วแต่ดุลพินิจ ขอยืนยันลูกความไม่มีเจตนาหลบหนีอย่างแน่นอน
นายก อบต.บ้านใหม่ เก็บตัวเงียบ หลังถูกออกหมายจับขณะที่ตำรวจส่งหมายไปให้ นอภ.ขอให้ส่งตัวมาดำเนินคดีแต่เชื่อว่าคงไม่หลบหนีไปไหน ขณะเดียวกันพนักงานสอบสวนภาค 5 ประชุมเตรียมรับผู้ต้องหา
ประวิตร วงษ์สุวรรณ,ค้ากามเด็ก,อบต.บ้านใหม่,วสุ ผันเงิน,ข่าวหน้า1